Anne Sofie von Otter

Anne Sofie von Otter (født 9. mai 1955 i Stockholm) er en svensk mezzosopran. Hun opptrer på både opera- og konsertscener verden over. I 1995 ble hun utnevnt til svensk hovsångerska.

Biografi
Anne Sofie von Otter ble født i Stockholm som datter av diplomaten Göran von Otter. Hun vokste opp i Bonn, London och Stockholm. Etter studier i Stockholm og på Guildhall School of Music and Drama i London, fikk hun engasjement ved operaen i Basel i perioden 1983-1985. Der debuterte hun på operascenen som Alcina i Haydns Orlando paladino. Hun fortsatte med roller som Dorabella i Così fan tutte och Sesto i La clemenza di Tito, begge med musikk av Wolfgang Amadeus Mozart. Andre betydelige roller var Hänsel i Hänsel und Gretel av Engelbert Humperdinck och Clairon i Capriccio av Richard Strauss.

Hun debuterte på Covent Garden i 1985 og på La Scala i 1987. Metropolitan-debuten i 1988 var som Cherubino i Mozarts Figaros bryllup.

Rollen som Oktavian i Strauss' Rosenkavaleren har Anne Sofie von Otter sunget i åtte operahus  med forestillinger i Stockholm, München, London, Paris, Wien, Chicago, New York og Japan. Denne rollen synger hun også på en CD fra 1992, med Bernard Haitink som dirigent, samt på en DVD fra 1994 med Carlos Kleiber som dirigent.

I årene som fulgte fortsatte hun å opptre på operascenen i roller av Mozart, Händel og Monteverdi. 

På konsertrepertoaret hennes har musikk av Mahler, Brahms, Grieg, Schubert, Wolf og Sibelius stått sentralt. Siden 1980 har hun samarbeidet med pianisten Bengt Forsberg, som har vært hennes faste akkompagnatør på et stort antall konserter og plateinnspillinger.

Hun har samarbeidet med en rekke dirigenter, blant andre Georg Solti, Claudio Abbado og John Eliot Gardiner. 

I 2001 ga hun sammen med Elvis Costello ut platen For the Stars. Dette er et album i pop-sjangeren som ble tildelt den hollandske musikkprisen Edison Award.

I 2003 vant Anne Sofie von Otter Schockpriset i kategorien «Musikk».

I 2006 ga hun ut I Let the Music Speak; dette var hennes andre album i pop-sjangeren, med musikk av Benny Andersson og Björn Ulvaeus fra tiden i ABBA.

I 2007 ga hun ut albumet Terezin/Theresienstadt, som inneholdt musikk av komponister som satt fengslet i nazistenes konsentrasjonsleir Theresienstadt før de ble transportert til dødsleiren i Auschwitz. Anne Sofie von Otter har i den anledning fortalt at materialet på platen betyr svært mye for henne personlig, ettersom hennes far Göran von Otter, som var svensk diplomat i Berlin under andre verdenskrig, forgjeves forsøkte å få det svenske Utenriksdepartementet til å reagere på informasjonen om de nazistiske dødsleirene som han videreformidlet til dem fra Kurt Gerstein.

Anne Sofie von Otter har siden 1989 vært gift med teaterdirektøren Benny Fredriksson, og har to barn.

Priser og hedersbevisninger (utvalg) 
 2009 – Utnevnt til medlem av Kungliga Musikaliska Akademin
 2005 – Tildelt St. Eriksmedaljen, som Stockholms kommunstyrelse deler ut til förtjänta stockholmare.
 1995 – Utnevnt til hovsångare, en hederstittel som tildeles av den svenske kongen

Plateinnspillinger

Lieder 
 Brahms Lieder, med Bengt Forsberg (1991), Deutsche Grammophon
 Grieg Songs, med Bengt Forsberg (1993), Deutsche Grammophon
 Speak Low: Songs by Kurt Weill, dirigent John Eliot Gardiner (1995), Deutsche Grammophon
 Frauenliebe und -leben av Schumann, med Bengt Forsberg (1996), Deutsche Grammophon
 Schubert: Lieder, med Bengt Forsberg (1997), Deutsche Grammophon
 Des Knaben Wunderhorn (med Thomas Quasthoff), av Mahler, dirigent Claudio Abbado (1999), Deutsche Grammophon
 Mahler: Kindertotenlieder, dirigent Pierre Boulez (2005), Deutsche Grammophon
 Chaminade Lieder and other works med Bengt Forsberg (2002), Deutsche Grammophon
 Berlioz: Mélodies och Les nuits d'été, med Cord Garben (piano) og James Levine, dirigent
 Watercolours, med musikk av Lars-Erik Larsson, Hugo Alfvén, Ture Rangström med flere. "Årets klassiska solo" på Grammisgalan 2004.

Opera 
 Orfeo ed Euridice av Gluck, dirigent John Eliot Gardiner (1989), EMI
 Hänsel und Gretel av Engelbert Humperdinck, dirigent Jeffrey Tate (1989–1990), EMI
 Idomeneo av Mozart, dirigent John Eliot Gardiner (1991), Deutsche Grammophon
 Rosenkavaleren av Richard Strauss, dirigent Bernard Haitink (1991), EMI Classics
 Figaros bryllup av Mozart, dirigent James Levine (1992), Deutsche Grammophon
 La clemenza di Tito av Mozart, dirigent John Eliot Gardiner (1993), Deutsche Grammophon
 Agrippina av Händel, dirigent John Eliot Gardiner (1997), Philips
 Werther av Massenet, dirigent Kent Nagano (1997), Elektra
 Staden av Sven-David Sandström, dirigent Leif Segerstam (1998)
 Ariodante av Händel, dirigent Marc Minkowski (1999) 
 Ariadne auf Naxos av Richard Strauss, dirigent Giuseppe Sinopoli (2002)
 Hercules av Händel, dirigent Marc Minkowski (2002) 
 Giulio Cesare av Händel, dirigent Marc Minkowski (2003) 
 Carmen av Bizet, dirigent Philppe Jordan (2003), BBC/Pro Arte
 Xerxes av Händel, dirigent William Christie (2004), Virgin Classics

Annen musikk 
 Bach: "St. Matthew's Passion", Chicago Symphony Orchestra, Sir Georg Solti; Kiri Te Kanawa, Anne Sofie von Otter, Anthony Rolfe Johnson, Tom Krause, Hans Peter Blochwitz, Glen Ellyn Children's Chorus, Chicago Symphony Chorus 
 For The Stars, med Elvis Costello
 Händel: Messiah, med Arleen Auger, Michael Chance, Howard Crook og John Tomlinson, dirigent Trevor Pinnock og English Concert
 Händel: Messiah, med Sylvia McNair, Michael Chance, Jerry Hadley og Robert Lloyd, med Academy of St. Martin in the Fields, dirigent Neville Marriner
 Beethoven: Symphony no. 9, med Luba Orgonasova, Anthony Rolfe Johnson, Gilles Cachemaille, Monteverdi Choir og Orchestre Revolutionaire et Romantique, dirigent John Eliot Gardiner
 Mahler: Symphony no. 3, dirigent Pierre Boulez
 Berlioz: The Damnation of Faust, med Bryn Terfel, dirigent Myung-Whun Chung
 Terezín/Theresienstadt, med musik komponert av ofre for holocaust
 Elgar: The Dream of Gerontius, med Alastair Miles och David Rendall, dirigent Sir Colin Davis
 I Let the Music Speak – sanger av ABBA: "Money, Money, Money", "The Winner Takes It All" med flere.

Referanser

Eksterne lenker 
 
 
 
 
 Katalog i Deutsche Musikarchiv
 Anthony Tommasini: Vibrant Singing at the Nice Price, The New York Times, 19. april 2005
 Anne Midgette: Classical Recordings: Anne Sofie von Otter Sinks Her Teeth Into the Baroque, The New York Times, 16. januar 2005

Svenske operasangere
Mezzosopraner